**COMUNICAT DE PRESĂ**

 În județul Bacău, la examenul de Evaluare Națională- 2021, s-au înscris un număr de 4445 de elevi, după cum urmează:

- la disciplina **Limba și literatura română**, au fost prezenți 4093 de absolvenți ai claselor a VIII-a, iar 352- au absentat.

- la disciplina **Matematică,** s-au prezentat 4084 de elevi și au lipsit de la a doua probă a examenului 361 de copii.

 Niciun candidat nu a fost eliminat din sala de examen datorită fraudei sau a unei tentative de fraudă.

 Mâine, 25.06.2021, se va desfășura cea de a treia probă scrisă a examenului de Evaluare Națională- 2021, **Limba și literatura maternă**, la care s-au înscris 22 de elevi care vor susține examen la limba maghiară.

 Dragi absolvenți, avem toată încrederea că rezultatele pe care le veți obține vor încununa cu succes munca depusă și-i vor face mândri pe părinții voștri și întreaga comunitate locală!